ລາວຈະຄົ້ນຄວ້າເພີ່ມຕື່ມ ກ່ຽວກັບໂຄງການ ເຂື່ອນໄຊຍະບູລີ
ລາວວາງແຜນ ດໍາເນີນການສຶກສາຄົນຄວ້າ ຄືນໃໝ່ກ່ຽວກັບ ຜົນກະທົບໃນການສ້າງ ເຂື່ອນໃນລໍາແມ່ນໍ້າຂອງ.
ລາວກ່າວວ່າ ຕົນຈະດໍາເນີນການຄົ້ນຄວ້າຄັ້ງໃໝ່ກ່ຽວກັບ ຜົນກະທົບຕໍ່ສະພາບແວດລ້ອມຂອງເຂື່ອນໄຟຟ້າແຫ່ງນຶ່ງ ທີ່ຕົນຢາກສ້າງຂຶ້ນໃນເຂດລຸ່ມແມ່ນໍ້າຂອງ ໂດຍຈະປະຕິ ບັດຕາມຄໍາຂໍຮ້ອງຈາກພວກປະເທດເພື່ອນບ້ານໃຫ້ສຶກ ສາເບິ່ງໂຄງການດັ່ງກ່າວຕື່ມອີກນັ້ນ ທ່ານດາວວົງພອນແກ້ວ ຮອງເອກອະທິບໍດີກົມໄຟຟ້າ ລາວ ກ່າວໃນວັນອັງຄານວານນີ້ວ່າ ລາວຈະຈ້າງພວກ ທີ່ປຶກສາໃຫ້ທໍາການຄົ້ນຄວ້າຕື່ມອີກ ແລະຈະຂໍໃຫ້ບໍລິ ສັດກໍ່ສ້າງໄທ ທີ່ມີບົດບາດນໍາພາໃນໂຄງການດັ່ງກ່າວ ອອກທຶນໃນການສຶກສາຄົ້ນຄວ້າທີ່ວ່ານີ້ ທ່ານດາວວົງກ່າວຕືມວ່າ ວຽກກໍ່ສ້າງໂຄງການດັ່ງກ່າວ ຈະເລື່ອນເວລາອອກໄປ ເພື່ອການສຶກສາທີ່ວ່ານີ້ ເຂື່ອນໄຊຍະບູລີ ຈະເປັນເຂື່ອນໄຟຟ້າພະລັງນໍ້າແຫ່ງທໍາອິດໃນເຂດລຸ່ມແມ່ນໍ້າຂອງ ແຕ່ເຖິງ ຢ່າງໃດກໍດີ ຈີນໄດ້ສ້າງເຂື່ອນຫລາຍແຫ່ງແລ້ວໃນເຂດຕອນເໜືອຕາມລໍາແມ່ນໍ້າຂອງ ທີ່ຈີນ ເອີ້ນວ່າແມ່ນໍ້າລ້ານຊ້າງນັ້ນ ໃນເດືອນຜ່ານມານີ້ຄະນະກໍາມາທິການແມ່ນໍ້າຂອງສາກົນຫວຽດນາມ ກໍາປູເຈຍແລະໄທ ຊຶ່ງ ແມ່ນໍ້າຂອງໄຫລຜ່ານປະເທດເຫລົ່ານີ້ເຊ່ນກັນນັ້ນ ຮ້ອງຂໍຢາກໄດ້ຂໍ້ມູນເພີ່ມຕື່ມກ່ຽວກັບຜົນ ກະທົບທີ່ອາດມີຂຶ້ນຕໍ່ພວກສັດປ່າ ປູປາແລະການເຮັດຮົ້ວສວນໄຮ່ນາເລາະລຽບຕາມລໍາແມ່ ນໍ້າຂອງ ຫວຽດນາມຍັງຂໍຮ້ອງໃຫ້ໝົດທຸກໂຄງການສ້າງເຂື່ອນໄຟຟ້າຕາມລໍາແມ່ນໍ້າຂອງ ເລື່ອນເວລາອອກໄປອີກ 10 ປີສໍາລັບທຳການສຶກສາເພີ່ມຕື່ມ ຄະນະກໍາມາທິການດັ່ງກ່າວ ຊຶ່ງມີວັດຖຸປະສົງ ເພື່ອໃຫ້ໄດ້ຮັບຄວາມເຫັນດີເຫັນພ້ອມຈາກພວກປະເທດໃນພາກພື້ນຢ່າງ ເປັນເອກກະສັນ ສໍາລັບການພັດທະນາທີ່ຍືນຍົງຂອງແມ່ນໍ້າດັ່ງກ່າວ ບໍ່ມີສິດອໍານາດທີ່ຈະກີດ ກັນຫຼືສະກັດກັ້ນຕໍ່ໂຄງການສ້າງເຂື່ອນໃດໆ ລາວວາງແຜນຈະສ້າງເຂື່ອນຫລາຍແຫ່ງໃນລໍາແມ່ນໍ້າຂອງເພື່ອຜະລິດກະແສໄຟຟ້າ ຊຶ່ງຕົນ ສາມາດຂາຍໃຫ້ປະເທດອື່ນໆໄດ້ ກ່ອນໜ້ານີ້ໄທຮັບປາກວ່າຈະຊື້ພະລັງໄຟຟ້າຈາກລາວ ໃນປະລິມານ 95 ເປີເຊັນຈາກໂຄງການດັ່ງກ່າວ